2000/188/EY: Komission päätös, tehty 17 päivänä helmikuuta 2000, Ison-Britannian ja Pohjois-Irlannin asemasta tarttuvan vertamuodostavan kudoksen kuolion ja kirjolohen verenvuotoseptikemian suhteen sekä päätösten 92/538/ETY ja 97/185/EY kumoamisesta (tiedoksiannettu numerolla K(2000) 374) (ETA:n kannalta merkityksellinen teksti)



Virallinen lehti nro L 059 , 04/03/2000 s. 0017 - 0017



KOMISSION PÄÄTÖS, tehty 17 päivänä helmikuuta 2000, Ison-Britannian ja Pohjois-Irlannin asemasta tarttuvan vertamuodostavan kudoksen kuolion ja kirjolohen verenvuotoseptikemian suhteen sekä päätösten 92/538/ETY ja 97/185/EY kumoamisesta (tiedoksiannettu numerolla K(2000) 374) (ETA:n kannalta merkityksellinen teksti) (2000/188/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti se 5 artiklan, sekä katsoo seuraavaa: (1) Jäsenvaltiot voivat saada alueelleen tai osalle siitä tietyistä kalojen tai nilviäisten taudeista vapaan hyväksytyn alueen aseman. (2) Komissio antoi päätöksellä 92/538/ETY(3) Isolle-Britannialle tarttuvasta vertamuodostavan kudoksen kuoliosta (IHN) ja kirjolohen verenvuotoseptikemiasta (VHS) vapaan manner- ja rannikkoalieen aseman. (3) Kun Isoon-Britanniaan kuuluvalla Gighan saarella varmistui VHS-tapaus, kyseisen saaren VHS:n osalta hyväksytty asema peruutettiin komission päätöksellä 98/817/EY(4). (4) Yhdistynyt kuningaskunta on toimittanut komissiolle ohjelman, jonka tarkoituksena on palauttaa Gighan saarelle VHS:n suhteen hyväksytty asema. Tämä ohjelma hyväksyttiin komission päätöksellä 97/185/EY(5). (5) Yhdistyneen kuningaskunnan toimittaman todistusaineiston tutkinnanperusteella näyttää siltä, etä tämän ohjelman täytäntöönpano on onnistunut, koska luonnonvaraisille ja viljellyille kaloille tehdyissä laajoissa testeissä ei ole havaittu yhtään VHS-tapausta. (6) Edellytykset Gighan saaren hyväksytyn aseman palauttamiseksi täyttyvät VHS:n osalta. (7) Selvyyden vuoksi on näin ollen aiheellista kumota päätökset 92/538/ETY ja 97/185/EY sekä palauttaa Ison-Britannian ja Pohjois-Irlannin koko alueelle IHN:n ja VHS:n suhteen hyväksytyn alueen asema. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tunnustetaan Iso-Britannia kalojen tarttuvan vertamuodostavan kudoksen kuolion ja kirjolohen verenvuotoseptikemian osalta hyväksytyksi manneralueeksi ja hyväksytyksi rannikkoalueeksi. 2 artikla Tunnustetaan Pohjois-Irlanti kalojen tarttuvan vertamuodostavan kudoksen kuolion ja kirjolohen verenvuotoseptikemian osalta hyväksytyksi manneralueeksi ja hyväksytyksi rannikkoalueeksi. 3 artikla Kumotaan päätökset 92/538/ETY ja 97/185/EY. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 2000. Komission puolesta David BYRNE Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 347, 28.11.1992, s. 67. (4) EYVL L 337, 24.12.1994, s. 88. (5) EYVL L 77, 19.3.1997, s. 31.